OpenLLM-France/wikimedia huggingface dataset:
# Klis

Klis és un poble de Croàcia situat al comtat de Split-Dalmàcia.

## Història

Durant el temps dels romans, la vila era coneguda amb el nom d'Andretium i es trobava a la província de Dalmàcia. És en aquesta ciutat on els rebels de la Gran Revolta Il·líria es rendiren l'any 9 després de quatre anys de conflicte.
Durant l'època en què el Regne d'Hongria estava unit a Croàcia, la vila s'anomenava Andrecrium.
El castell de Klis, també anomenat fortalesa de Klis, fou confiat als templers per Andreu II d'Hongria abans de partir a la Cinquena Croada, però no aconseguiren conservar-lo. Aquesta fortalesa també es coneix pel setge de la derrota dels tàtars el març de 1242 mentre que aquests pensaven que Béla IV d'Hongria s'havia refugiat allà, però sobretot es coneix perquè fou de nou assetjada en moltes ocasions entre 1515 i 1537 durant les guerres otomanes, i finalment aquests la donaren als venecians.

## Referències

* ↑ Plantilla:RefRA
* ↑ (anglès)Plantilla:Google Livres,Steven Runciman, Zsolt Hunyadi & József Laszlovszky, 2001, page 137.
* ↑ Joseph-Romain Joly et Andre-Augustin Lottin, L'ancienne géographie universelle comparée à la moderne, 1801, Chap. VII — L'Illyrie, Art. II — La Dalmatie, Sect. II.
# Giachen Casper Muoth

Giachen Casper Muoth (o Giacun Hasper Muoth) (Breil/Brigels, 29 de setembre de 1844 - Coira, 6 de juliol de 1906) fou un historiador, escriptor i poeta romanx.
Després de les primeres etapes d'escolarització, de les quals un any a l'escola de l'abadia de Disentis (1861-1862), feu estudis d'història, filologia i filosofia a la Universitat de Múnic (1868-1873). Va ser nomenat professor d'història, alemany i llengües clàssiques a l'escola cantonal de Coira (1873-1905), encàrrecs als quals s'afegí el de romanx des de 1895. Es donà a conèixer com a autor amb l'obra de temàtica idíl·lica rural Las spatlunzas (Les bregadores, és a dir, les batedores de lli); una altra font d'inspiració per a la seva obra fou la història dels Grisons, sobre la qual publicà diversos poemes èpics: p. ex. en La dertgira nauscha da Valendau (1450) canta la victòria de la Lliga Grisa sobre la Lliga Negra.
És considerat un dels autors més importants en romanx del segle xix i se l'anomenà prenci-poet (príncep dels poetes). La seva obra cabdal és Il Cumin d'Ursèra. També és molt coneguda la seva poesia en defensa de la llengua: Al pievel romontsch ("Al poble romanx") que s'inicia amb els versos Stai si! defenda / Romontsch tiu vegl lungatg! ("Aixeca't, romanx, defensa la teva vella llengua").

## Obra
### Creació literària

* Las spatlunzas (1872)
* La vusch de S. Gliezi (1872)
* La dertgira nauscha de Vallendau (1450) (1882)
* Igl eremit S. Sigisbert (1885)
* Il Gioder (1886)
* Al pievel romontsch (1887)
* Il tirann Victor (1887)
* La vendetga dils Grischs (1893)
* Il Cumin d'Ursèra de 1425 (1896)
* A mesiras (1896)

### Obra filològica i històrica

* Romontsch u Tudesc (1893)
* Grammatica romontscha-tudestga, contenenta ils principals elements formals dil lungatg tudestg en lur relaziun cul lungatg romontsch dil Rein, cun exempels ed exercecis (1890)
* Zwei sogenannte Ämterbücher des Bistums Chur aus dem Anfang des 15. Jahrhunderts (1898)
* Churrätien in der Feudalzeit (1902)

## Bibliografia

* Bezzola, Reto R., Litteratura dals rumauntschs e ladins. Coira : Ligia Romontscha, 1979, p. 344-356
* Deplazes, Gion "100 onns suenter la mort dil prenci-poet : Giacun Hasper Muoth (1844-1906)", en: Calender romontsch 147, 2006, p. 400-408
* Iso Camartin / Leo Tuor (eds.), Ovras da Giacun Hasper Muoth. Coira: Octopus, 1994-2000 (6 vols) (edició de les obres completes de Muoth)

## Enllaços externs

* Diccionari històric de Suïssa (consultable en francès, italià o alemany) (article d'Ursina Guldemond-Netzer)
* Diccionari històric rètic (article d'Ursina Guldemond-Netzer)
# XIST

Error de Lua a Mòdul:Infotaula_gene a la línia 1434: bad argument #1 to 'format' (string expected, got nil). Xist (X-inactive specific transcript, traduïble per transcripció específica X-inactiva) és un ARN no codificant transcrit a partir del cromosoma X dels mamífers placentaris que actua com a principal efector del procés d'inactivació X. És un component del Xic – centre d'inactivació del cromosoma X – juntament amb dos altres gens d'ARN (Jpx i Ftx) i dos gens de proteïnes (Tsx i Cnbp2).
L'ARN Xist, és una transcripció gran (17 kb en humans), i s'expressa al cromosoma inactiu i no a l'actiu. Es processa de manera similar als ARNm, mitjançant empalmament i poliadenilació. Tanmateix, segueix sent sense traduir. S'ha suggerit que aquest gen d'ARN va evolucionar almenys en part a partir d'un gen codificador de proteïnes que es va convertir en un pseudogen. El cromosoma X inactiu està recobert amb aquesta transcripció, que és essencial per a la inactivació. Els cromosomes X sense Xist no s'inactivaran, mentre que la duplicació del gen Xist en un altre cromosoma provoca la inactivació d'aquest cromosoma.
El gen Xist humà va ser descobert per Andrea Ballabio mitjançant un cribratge de la biblioteca d'ADNc i després es va caracteritzar en col·laboració amb Carolyn J. Brown i Hunt Willard.

## Referències

* ↑ «Entrez Gene: XIST X (inactive)-specific transcript».
* ↑ «Silencing of the mammalian X chromosome». Annual Review of Genomics and Human Genetics, 6, 2005, pàg. 69–92. DOI: 10.1146/annurev.genom.6.080604.162350. PMID: 16124854.
* ↑ «Comparative sequence analysis of the X-inactivation center region in mouse, human, and bovine». Genome Research, 12, 6, 01-06-2002, pàg. 894–908. DOI: 10.1101/gr.152902. PMC: 1383731. PMID: 12045143.
* ↑ «The human XIST gene: analysis of a 17 kb inactive X-specific RNA that contains conserved repeats and is highly localized within the nucleus». Cell, 71, 3, 01-10-1992, pàg. 527–42. DOI: 10.1016/0092-8674(92)90520-M. PMID: 1423611.
* ↑ «The Xist RNA gene evolved in eutherians by pseudogenization of a protein-coding gene». Science, 312, 5780, 01-06-2006, pàg. 1653–1655. Bibcode: 2006Sci...312.1653D. DOI: 10.1126/science.1126316. PMID: 16778056.
* ↑ «Xist and the order of silencing» (Review Article). EMBO Reports, 8, 1, 01-01-2007, pàg. 34–39. DOI: 10.1038/sj.embor.7400871. PMC: 1796754. PMID: 17203100. «Figure 1 Xist RNA encompasses the X from which it is transcribed.»
* ↑ «Requirement for Xist in X chromosome inactivation». Nature, 379, 6561, 1996, pàg. 131–7. Bibcode: 1996Natur.379..131P. DOI: 10.1038/379131a0. PMID: 8538762.
* ↑ «A gene from the region of the human X inactivation centre is expressed exclusively from the inactive X chromosome». Nature, 349, 6304, 01-01-1991, pàg. 38–44. Bibcode: 1991Natur.349...38B. DOI: 10.1038/349038a0. PMID: 1985261.
* ↑ «Gracefully ageing at 50, X-chromosome inactivation becomes a paradigm for RNA and chromatin control». Nature Reviews Molecular Cell Biology, 12, 12, 2011, pàg. 815–26. DOI: 10.1038/nrm3231. PMID: 22108600.
# UNES Futbol Club Barcelona

Seccions esportives del Futbol Club Barcelona :
| Futbol (masc.) | Futbol (fem.) | Atletisme | Bàsquet (masc.) | Bàsquet (fem.)* |
| Bàsquet (fem.)* | Bàsquet Cadira* | Beisbol | Ciclisme | Futbol americà* |
| Futbol indoor | Futbol platja | Futbol sala | Gimnàstica | Handbol |
| Handbol a 11 | Hoquei gel | Hoquei herba | Hoquei patins | Judo |
| Lluita | Natació | Patí artístic | Patí artístic sobre rodes | Rugbi a 13 |
| Rugbi a 15 | Tennis | Voleibol (masc.) | Voleibol (fem.)* | eSports |
(*) Equips associats :
L'UNES Futbol Club Barcelona és un equip de Bàsquet amb cadira de rodes fundat el 1967 amb el nom d'UNES Unió Esportiva i que des de 2001 forma part de les seccions esportives amateurs del Futbol Club Barcelona. Disputa a la divisió Primera Nacional al Palau Municipal d'Esports Juan Carlos Navarro de Sant Feliu de Llobregat.
El 2001 es va arribar a un acord de col·laboració amb l'Institut Guttmann, i l'equip passà a fomrar part de les seccions esportives del Futbol Club Barcelona amb el nom de FC Barcelona-Institut Guttmann. A partir del 2009, el Futbol Club Barcelona arribà a un nou acord i és l'entitat sense ànim de lucre UNES Unió Esportiva qui va passar a gestionar la secció de bàsquet en cadira de rodes.
El seu director responsable és Joan Bladé i l'entrenador actual és Oriol Claret.

## Palmarès

* Copa catalana de basquet en cadira de rodes: 2017, 2021, 2022, 2023.
* Supercopa catalana de basquet en cadira de rodes: 2017, 2021, 2023.

## Referències

* 1 2 «Bàsquet.- L'Institut Guttmann-FC Barcelona, equip de bàsquet en cadira de rodes, s'ha presentat oficialment» en: Vilaweb, 21 de març de 2001
* ↑ «Club esportiu Institut Guttmann». Arxivat de l'original el 2009-09-20. [Consulta: 29 agost 2009].
* 1 2 «UNES Barça: una mirada cercana al basket en silla de ruedas» (en castellà). Mundo Deportivo, 03-10-2016. [Consulta: 23 desembre 2016].
* ↑ «Organigrama». [Consulta: 23 desembre 2016].
* ↑ «Bàsquet en cadira de rodes 2015 / 2016». Arxivat de l'original el 2016-12-24. [Consulta: 23 desembre 2016].
* ↑ «Copa Catalana de Bàsquet en Cadira de Rodes. Jocs catalans esport adaptat». esportadaptat.org, 27-05-2017. [Consulta: 16 juny 2021].
* ↑ «L'UNES Barça guanya la Copa Catalunya». fcbarcelona.cat, 14-06-2021. [Consulta: 16 juny 2021].
* ↑ «L'UNES Barça es proclama campió de Catalunya». fcbrcelona.cat, 14-06-2022. [Consulta: 10 agost 2022].
* ↑ «L'UNES Barça, campió de la Lliga Catalana!». fcbrcelona.cat, 29-05-2024. [Consulta: 24 agost 2023].
* ↑ «Acta partit CEM Hospitalet 22 UNES FC Barcelona 55». esportadaptat.org, 10-09-2017. [Consulta: 16 juny 2021].
* ↑ «Campions de la Supercopa». fcbrcelona.cat, 11-10-2021. [Consulta: 12 novembre 2021].
* ↑ «L’UNES Barça s’imposa a la final de la Supercopa de Catalunya». fcbrcelona.cat, 04-09-2023. [Consulta: 1r octubre 2023].

## Vegeu també

* Club Esportiu Institut Guttmann
* Institut Guttmann
* Futbol Club Barcelona

## Enllaços externs

* Plana web oficial
# Juul Hondius

Juul Hondius (Ens, Flevoland, Països Baixos, 1970) és un fotògraf, actualment viu a Amsterdam.
Va estudiar fotografia a la Reial Acadèmia de les Arts de la Haia. La seva obra s'inspira en imatges dels mitjans de comunicació, sobretot en aquelles imatges relacionades amb la mobilitat i les fronteres, basant-se en clixés preestablerts com la immigració il·legal, el contraban, la pobresa i les guerres civils. Tot i semblar fotografies preses en moments de conflicte, es tracta de recreacions de la realitat.

## Exposicions rellevants

* Kunsthalle de Düsseldorf, Alemanya, 2011;
* Kunsthalle de Mannheim, Mannheim Fotofestival / Heidelberg / Ludwigshafen, Mannheim, 2009
* Platform Garanti CAC, TR Istanbul, 2007
* Centraal Museum, Utrecht, Països Baixos, 2007
* Stedelijk Museum Het Prinsenhof, Delft, NL, 2007
* Museu Stedelijk d'Amsterdam, NL, 2006
* Leeds City Art Gallery, Leeds, Regne Unit, 2006
* Institut d'Art de Chicago, EUA, 2005
* You're not alone, Fundació Joan Miró, Barcelona, 2011.

## Referències

* ↑ «Una exposició convida a reflexionar sobre l'estigmatització de la sida a la Fundació Miró». 3cat24.cat, 30-06-2011. [Consulta: 3 juliol 2011].

## Enllaços externs

* web oficial de l'artista
# Kuzul ar Brezhoneg

Kuzul ar Brezhoneg (Consell del Bretó) és una confederació d'associacions culturals de defensa del bretó, creada el 1958, que agrupa principalment associacions que treballen en el món editorial (com Al Liamm), amb l'ensenyament del bretó (com Skol Ober) i les relacions intercèltiques. Totes elles editaven en ortografia unificada del bretó, però treballen de manera independent. Fou creada en reacció a l'aparició el 1955 d'Emgleo Breiz i agrupà moltes de les associacions creades abans de la guerra.
Avui, a més de la defensa i el desenvolupament del bretó, és principalment una eina logística al servei dels seus membres: gestió dels abonament, relacions amb la impremta i la premsa, la publicitat, etc. També atorga un ajut al públic a través de traduccions, informació, etc. També organitza premis literaris, com el Premi Xavier de Langlais.

## La controvèrsia

Kuzul sovint ha estat acusat d'orientar les seves accions només als seus simpatitzants més que a l'opinió pública o als poders públics. Aquesta activitat té per objecte promoure l'ús del bretó i és considerada com autocentrada pels seus detractors, i la fan passar per una mena de micro-societat militant. En contrast, la majoria dels bretonòfons creu que:
* l'ús del bretó entre els bretonòfons, membres o no d'una associació, és bastant normal després de segles,
* Això no és més que l'ús la llibertat d'expressió, un dret reconegut per la Declaració Universal dels Drets Humans de les Nacions Unides i altres organismes internacionals, fins i tot si França enrebutja alguns articles.
* Aquests atacs, renovats periòdicament pels detractors de la llengua bretona, demostren la seva intolerància vers la diversitat lingüística.
A més, els objectius declarats de l'associació són l'ús de la llengua bretona, parlada o escrita. Els seus detractors afirmen que aquestes pràctiques poden exigir la prohibició de l'associació i de la llengua bretona, per il·legal i inconstitucional.

## Enllaços externs

* Web de Kuzul
# Geronimo Martinozzi

Geronimo Martinozzi (en italià Geronimo Martinozzi) va néixer a Roma el 1610 i va morir a la mateixa capital italiana el 1680. Era un noble italià, fill de Vicenç Martinozzi (1559-1608) i de Margarida Marcolini (1585-1608).

## Matrimoni i fills

El 9 de juliol de 1634 es va casar amb Laura Margarida Mazzarino (1608-1675), filla de Pere Mazzarino (1576-1654) i d'Hortènsia Buffalini (1575-1644), i germana del cardenal Mazzarino, ministre de Lluís XIV de França. La parella va tenir dues filles:
* Anna Maria (1637-1672), casada amb Armand de Borbó-Conti (1629-1666).
* Laura (1639-1687), casada amb Alfons IV d'Este.

## Enllaços externs

* http://awt.ancestrylibrary.com
# Saccopharynx thalassa

Saccopharynx thalassa és el nom científic d'una espècie de peix abisal pertanyent al gènere Saccopharynx. És una espècie batipelágica que habita en la zona oriental de l'oceà Atlàntic, entre Madeira i Canàries; també apareix en la zona occidental de l'Atlàntic en les Bermudes.
# Willy Skibby

Willy Skibby (Stilling, Skanderborg, 20 de febrer de 1942) és un ciclista danès. Sempre competint com amateur, del seu palmarès destaca la medalla de bronze al Campionat del món en ruta de 1966. Deu anys més tard va participar en els Jocs Olímpics de Mont-real.
Els seus fills Jesper i Karina també s'han dedicat al ciclisme.

## Palmarès

* 1976
** Vencedor de 2 etapes a la Volta a Iugoslàvia

## Enllaços externs

* Fitxa a sitiodeciclismo.net
* Palmarès a cyclebase.nl
* Palmarès a museociclismo.it
# Vassili Poiàrkov

Vassili Poiàrkov o Vassili Danilovich Poyarkov (Василий Данилович Поярков (? - després de 1668) va ser el primer explorador rus de la regió de l'Amur.
L'expansió russa dins Sibèria s'inicia amb la conquesta del Kanat de Sibir el 1582. Cap a 1639 arribaren al Pacífic i a la zona controlada per la Xina, Poiàrkov hi va ser enviat per explorar.
El juny de 1643 Poiàrkov i 133 homes partiren de Yakutsk. Navegaren pels rius Lena, Aldan, Uchur i Gonam. A la zona de l'ètnia Daur fundà pobles però Poiàrkov destacà per la seva brutalitat.
A la primavera de 1644 només 40 dels seus homes sobrevivien i tres anys després de la seva partida tornaren a Yakutsk.
Poiàrkov no va rebre cap recompensa i amb les seves dades es preparà l'expedició de Yerofei Khabarov el 1650.

## Referències

* ↑ W Bruce Lincoln, 'The Conquest of a Continent',page 65, citing Akheograficheskaya Kommissia,'Dopolneniia k Aktam Istoricheskim', St Petersburg 1846-72, III, document 12, pp. 52-60

## Fonts

* W. Bruce Lincoln, 'The Conquest of a Continent', 1994
# Karl Decker (futbolista)

Karl Decker (Viena, 5 de setembre de 1921 - Viena, 27 de setembre de 2005) és un exfutbolista austríac de la dècada de 1940 i entrenador.
Fou 25 cops internacional amb la selecció austríaca. També fou 8 cops internacional amb la selecció alemanya durant la Segona Guerra Mundial.
Pel que fa a clubs, defensà els colors de First Vienna FC, SK Sturm Graz, FC Sochaux-Montbéliard i FC Grenchen.

## Palmarès

* Lliga austríaca de futbol (3):
** 1942, 1943, 1944
* Copa austríaca de futbol (1):
** 1943
* Màxim golejador de la lliga austríaca de futbol (2):
** 1944, 1950

## Referències

* ↑ Karl Decker's international career - RSSSF
* ↑ Karl Decker (futbolista) a National-Football-Teams.com (anglès)
* ↑ Österreichs Torschützenkönige Arxivat 2007-09-15 a Wayback Machine. - Oberliga.at
# Kuzu haşlama

Kuzu haşlama és un estofat de la cuina turca fet amb carn d'ovella o de xai i patates i pastanages. Com el plat té bastant brou, i una bona presa de carn, molts el mengen com una sopa o un plat fort. A Turquia també es fa estofat de vedella, i això es diu dana haşlama. El brou d'aquest plat inclou un procés/salsa denominat "terbiye" en turc que consisteix en rovells d'ou i suc de llimona.

## Vegeu també

* Çoban kavurma
* Kuzu fırın
* Kuzu kaburga
* Kuzu kapama
* Tas kebap

## Referències

* ↑ Turkish folk culture researches. Halk Kültürünü Araştırma Dairesi, 1990.

## Enllaços externs

* Imatges de "kuzu haşlama"
# Gilberto Pianezzola

Gilberto Pianezzola (Itàlia, 15 de febrer de 1966) és un pilot de ral·li retirat. Va participar en diverses edicions del Campionat Mundial de Ral·lis i del Campionat Europeu.

## Trajectòria

Després de prendre part en ral·lis locals italians, el 1988 hi competeix per primer cop a una prova del World Rally Championship (WRC), al Ral·li de San Remo, tal com farà l'any següent. El 1990 dona el salt i participa en diverses competicions del Mundial, tot conduint un Toyota Celica (tret del Ral·li de San Marino, on condueix un Lancia Delta) i amb Lucio Baggio de copilot. Baggio ja l'acompanyava des de mitjans dels anys 80. Eixa temporada va ser prou modesta i Pianezzola/Baggio van acabar en la posició 54.
L'any següent només pren part de l'Europeu, ja tota la temporada amb el Lancia Delta. La seua carrera més destacada és un segon lloc a San Marino.
Per al 1992 retorna al WRC, amb Loris Reggia de copilot, qui l'acompanyarà fins a la seua retirada de l'escena internacional. Aconsegueix la seua primera victòria gran, de nou a San Marino, només amb valor per a l'Europeu. En aquesta competició cal sumar un segon lloc al Ral·li Piancavallo. Va tancar la temporada amb el 34é lloc al Mundial, tot destacant la sisena posició al Ral·li de San Remo.
El seu major triomf va vindre el 1993, quan Pianezzola i Loggia van aconseguir el Campionat d'Itàlia de Ral·lis, al qual cal afegir el cinquè lloc a l'Europeu i el dinovè al Mundial. Va ser una temporada força exitosa, amb victòria al Ral·lis dels Abruzzos i podis a San Marino i San Remo (l'únic de la seua trajectòria al WRC).
Durant el 1994 i 1995 només competeix en proves italianes, algunes d'elles comptadores per a l'Europeu, de nou al volant del Toyota Celica. El 1996 és el seu darrer any a les competicions internacionals. Eixe any conclou l'onzé al WRC.

## Estadístiques
### Campionat Mundial de Ral·lis

* Va participar en un total de 17 proves, de les quals va finalitzar-ne 11.
* Va fer un podi (3r lloc a San Remo, 1993).
* Va sumar un total de 33 punts.

### Campionat Europeu de Ral·lis

* Va participar en un total de 19 proves, de les quals va finalitzar-ne 16.
* Va fer 12 podis (1r lloc a San Marino, 1992, i Abruzzos, 1993).
* Va sumar un total de 1490 punts.

## Enllaços externs

* Fitxa de Pianezzola a eWRC Results
# Saccopharynx harrisoni

Saccopharynx harrisoni és el nom científic d'una espècie de peix abisal pertanyent al gènere Saccopharynx. És una espècie batipelàgica que habita en la zona occidental de l'oceà Atlàntic, en concret en la zona de les Bermudes.
# Unitat Dobson

La unitat Dobson (abreviada DU, de l'anglès Dobson unit) és una unitat de mesura de la densitat superficial de l'ozó atmosfèric. Una unitat Dobson es refereix a una capa d'ozó que tindria un gruix de 10 µm en condicions normals de pressió i temperatura. Per exemple, 300 DU d'ozó duts fins a la superfície de la Terra a 0 °C ocuparien una capa de només 3 mm de gruix. Una DU equival a 2,69×10¹⁶ molècules d'ozó per centímetre quadrat o 2,69×10$^{20}$ per metre quadrat. Això són 0,4462 mil·limols d'ozó per metre quadrat.
Un valor llindar de 220 DU s'escollí com el punt d'inici per al forat de la capa d'ozó, ja que valors de menys de 220 DU mai van ser anotats en observacions històriques sobre l'Antàrtida abans del 1979; a més, a partir de mesures directes sobre aquest continent, un nivell de menys de 220 DU seria un resultat de pèrdua d'ozó deguda al clor i el brom.
La unitat Dobson s'anomenà en honor de Gordon Dobson, investigador a la Universitat d'Oxford. A la dècada del 1920 Dobson va construir el primer instrument capaç de mesurar la quantitat d'ozó des de la Terra. Aquest aparell s'anomenà espectrofotòmetre Dobson.

## Referències

* ↑ IUPAC, Compendium of Chemical Terminology, 2a ed. ("The Gold Book") (1997). Versió corregida en línia: (2006–) "Dobson unit in atmospheric chemistry" (en anglès).
* ↑ S. E. Schwartz; P. Warneck «Units for use in atmospheric chemistry». Pure Appl. Chem., 67, 8-9, 1995, pàg. 1377–1406. DOI: 10.1351/pac199567081377.
* ↑ «Ozone Hole Watch». NASA. [Consulta: 21 octubre 2007].
# Subarashiki Nichiyōbi

Subarashiki Nichiyōbi (素晴らしき日曜日, Un diumenge meravellós) és una pel·lícula japonesa del 1947 dirigida per Akira Kurosawa. És en blanc i negre, dura 108 minuts i Kurosawa també col·laborà en el guió.
La pel·lícula va ser realitzada durant l'ocupació nord-americana del Japó i mostra alguns dels reptes que van haver de fer front a Tòquio durant la postguerra. Destaca, dins la manera de fer de Kurosawa, que la protagonista, Masako, trenca la quarta paret cap al final de la pel·lícula.

## Argument

Yuzo i la seva promesa, Masako, passen un diumenge junt a Tòquio. Entre tots dos tenen 35 iens i es comprometen a fer-los durar.

## Repartiment

* Chieko Nakakita com a Masako
* Isao Numasaki com a Yuzo
* Midori Ariyama com a Sono, amant de Yamiya
* Masau Smikizu com al director de la sala del ball
* Ichiro Sugai com a Yamiya, personatge del mercat negre

## Premis

* Mainichi Pel·lícula Concours – "Millor director" i "Millor guió original", 1948.

## Enllaços externs

* Un diumenge meravellós a Allmovie
* Un diumenge meravellós a Rotten Tomatoes
* Un diumenge Meravellós a la Japanese Movie Database (japonès)
* Revisió de One Wonderful Sunday per Rita Kempley, a The Washington Post, 5 setembre 1986.
# Korejovce

Korejovce és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1600.
# Litoria burrowsae

Litoria burrowsae és una espècie de granota que es troba a l'oest de l'illa de Tasmània (Austràlia).

## Referències

* Hero, J.-M. & Brown, P. (2004). Litoria burrowsae. Llista Vermella de la UICN, Unió Internacional per a la Conservació de la Natura, 2006. Consultat el 7 de gener de 2008 (en anglès).
# Gilberto Ribeiro Gonçalves

Gilberto Ribeiro Gonçalves (Andradina, Brasil; 13 de setembre de 1980), més conegut com a Gil, és un futbolista brasiler que ha jugat al Gimnàstic de Tarragona, diversos clubs brasilers i amb la selecció de futbol del Brasil.

## Referències

* ↑ «Gil - Que fim levou?» (en portuguès brasiler). [Consulta: 23 març 2024].
* ↑ «Atacante Gil é o novo reforço, diz site espanhol e Inter confirma - 31/08/2007 - UOL Esporte - Futebol». [Consulta: 23 març 2024].
* ↑ ArthurNatal, Por Klênyo Galvão e Carlos. «Atacante Gil, ex-Corinthians, é dispensado pelo ABC após 40 dias» (en portuguès brasiler), 04-11-2014. [Consulta: 23 març 2024].